open-index/open-wikipedia-markdown huggingface dataset:
Metsapoliitika

**Metsapoliitika** (Forest *Policy*) on riigi, organisatsiooni või isiku sihikindel tegevus, mis aitab säilitada metsakeskkonna stabiilsuse ja ökoloogilise tasakaalu metsade kaitset ja majandamist sätestavate seaduste abil.

## Metsapoliitika eesmärgid
Metsapoliitika eesmärk on ühitada metsade säilimine ja juurdekasv ning puidu tarnimine puidutööstuse ja energiatootmise vajaduseks ehk parandada metsade tootlikkust ja kvaliteeti, majandades neid säästvalt ja tõhusalt, selleks et saada püsivat kasu kõikidest metsahüvedest ja suunata metsaomanikke majandama metsi ühiskonnale soovitud suunas.

## Metsapoliitika ja kliimamuutus
Metsapoliitika on riigiti erinev ja oleneb metsa tähtsusest konkreetses majanduses ja ühiskonnas. Mõnes riigis on mets olulisel kohal majandusliku tööstusharuna, teises vaba aja veetmise ja puhkepaigana. Viimasel ajal on tähtsustatud metsade olulisust kliimamuutuste leevendamisel, metsadel on suur roll süsiniku sidumisel ja selle püsival säilitamisel. Kasvav mets on ka üks vähestest võimalustest, kuidas atmosfääri süsinikku püüda ja ladustada. Seetõttu on metsapoliitika järjest enam liikunud kliimamuutuste leevendamise suunas, valmistades metsasektorit ette kliimamuutuselt tulenevateks väljakutseteks ja ka uuteks võimalusteks.

## Metsapoliitika Euroopa Liidus
Euroopa Liidul puudub ühtne metsapoliitika, kuid on olemas Euroopa metsastrateegia, mille eesmärk on aidata vähendada kasvuhoonegaaside heidet Euroopa Liidus aastaks 2030 vähemalt 55% ja muuta 2050. aastaks Euroopa Liit kliimaneutraalseks.

Euroopa Liidu liikmesriikide metsapoliitika jääb riikide endi pädevusse. Eestil on oma metsapoliitika aastast 1997.

## Viited
Wendrich

**Wendrich** (vene keeles *Вендрих*) oli Sileesiast pärit aadlisuguvõsa. Kustus meesliinis 2003. aastal.

## Wendrichid rüütelkonna matriklis
1839. aasta 11. veebruaril (vkj) võeti Eestimaa rüütelkonna matriklisse (nr 328) August Friedrich Wilhelm von Wendrichi (1778−1827) lapsed ja Georg Friedrich Wilhelm von Wendrich (1780−1844). 

Eduard Alexander von Wendrich (1817−1892) immatrikuleeriti 8. märtsil (vkj) 1857. Eestimaa rüütelkonna aadlimatriklisse nr 274 all.

## Suguvõsa liikmeid
*Georg Wendrich (1696−1761), Gräfenthali ja Pössenecki pastor
*Karl Friedrich Wilhelm von Wendrich (1806−1867), tõeline riiginõunik
*Georg Friedrich Wilhelm von Wendrich (1813−1880), Venemaa keisririigi sõjaväelane (kindralleitnant), eskadroni- ja polgukomandör, diviisiülem
*Friedrich Heinrich von Wendrich (1815−1892), Venemaa keisririigi sõjaväelane (kaptenleitnant), kindralmajor, Eestimaa kubermangu sandarmivalitsuse ülem (..1865..)
*Gustav Eberhard Gotthard August von Wendrich (1818−pärast 1873), Venemaa keisririigi sõjaväelane (kindralmajor), pataljonikomandör
*Nikolai Karlovitš Wendrich (1839−1912), tõeline riiginõunik, rahukohtunik
*Dmitri Karlovitš Wendrich (1842−1893), tõeline riiginõunik, Tveri ringkonnakohtu prokurör
*Alfred von Wendrich (1845−pärast 1917), Venemaa keisririigi sõjaväelane (kindralleitnant), Venemaa keisririigi teedeministri abi, senaator
*Johann Friedrich Eduard von Wendrich (1845−1892), tõeline riiginõunik, Radomi ringkonnakohtu ja Tiflisi kohtupalati esimees
*Rudolf Maximilian von Wendrich (1848−1909), tõeline riiginõunik

## Wendrichi suguvõsa mõisavaldused
*Eestimaa:
**Järvajõe (*Jerwajöggi*) (1819−1821 pandi-, 1821−1839 pärusvaldus), Moe (*Muddis*) (u 1802−1872), Mõisamaa (*Moisama*) (1855−1858 pandi-, 1855−1894 pärusvaldus), Mädapea (*Mettapäh*) (1780−1883), Tamsalu (*Tamsal*) (kuni 1819), Trilli (*Trilli*) (1832−1852)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980).
**Genealogisches Handbuch der baltischen Ritterschaften*. Neue Folge. Bd I. Hamburg: 2011. Lk 377-391.
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 265-269 https://personen.digitale-sammlungen.de//baltlex/Blatt_bsb00000601,00274.html?prozent=.
**Genealogisches Handbuch des Adels*. Adelslexikon. Bd XVI. Limburg an der Lahn: C. A. Starke Verlag, 2005. Lk 75-76.
**Родословная книга дворянства Московской губернии*. Toim. Л. М. Савёлов. Москва: Издание Московскаго Дворянства, 1914. Lk 241-242 https://viewer.rusneb.ru/ru/rsl01004181794?page=127&rotate=0&theme=white.

## Välislingid
*Wendrichi suguvõsa vapp saidil gerbovnik.ru
Herald Square

**Herald Square** on New Yorgi kesklinnas Midtown Manhattanis asuv suurem kaubanduslik ristmik, mis moodustub Broadway, Sixth Avenue ja 34th Streeti ristumistest. Väljak on nimetatud kunagise ajalehe New York Heraldi järgi, mille peakorter asus selle ääres.

## Vaata ka
*Macy's Herald Square
*Herald Towers

## Välislingid
Soogaas

**Soogaas** on soode ja seisva veega veekogude sügavamais kihtides taimejäänuste bakteriaalsel lagunemisel tekkiv gaasisegu, mis sisaldab harilikult peamiselt metaani (65–95%) ja süsinikdioksiidi (5–35%).

## Viited
FC Gintra

**Futbolo klubas Gintra** (ka *FC Gintra*) on Leedu jalgpalliklubi, mis tegutseb Šiauliais. See on 1999. aastal loodud naiste jalgpalliklubi, mis osaleb naiste jalgpalli kõrgliigas ja on mitmekordne liigameister.

## Saavutused
***A lyga** 
: **Võitja (24):** 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025
***[[Leedu jalgpallikarikas|Leedu karikas]]** 
: **Võitja (0):**

## Statistika ja loendid

## Mängijad
### Praegune koosseis
*Seisuga [[7. veebruar]] [[2026]].* www.fcgintra.lt

  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
   
  
  
  
  
  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  
  
  
  
  
  
  
  
  
  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  
  
  

## Viited

## Välislingid
* fcgintra.lt Koduleht
* UEFA lehel
FC Šiauliai

**Šiaulių Futbolo klubas** (ka *Šiaulių FK; FC Šiauliai*) oli Leedu jalgpalliklubi, mis tegutses Šiauliais. Klubi loodi 2004 ja see lõpetas tegevuse 2016. Aastatel 2005–2015 mängiti A lygas.

## Saavutused
***[[Pirma lyga]]** 
: **Võitja (1):** 2004. 
***[[Leedu jalgpallikarikas|Leedu karikas]]** 
: **Võitja (0):**

## Statistika ja loendid

## Viited

## Välislingid
*FC Šiauliai
Utulikskaja Podkova

**Utulikskaja Podkova** (vene keeles *Утуликская Подкова*) on Hamar-Dabani kõrgeim mägi (2396,1 m). Selle põhjanõlvadelt lähtub Utuliki jõgi, idanõlvadelt Subutui jõgi, lääne- ja lõunanõlvadelt Hangaruli jõe parempoolsed lisajõed. Läheduses asuvad Utulik-Dabani kuru ja Perevalnoe järv. 

## Välislingid
*
Evald Übi

**Evald Übi** (sündinud 23. septembril 1945) on eesti matemaatik. 

Ta lõpetas 1969. aastal Leningradi Riikliku Ülikooli matemaatika-mehaanikateaduskonna matemaatika erialal.

Ta töötas Tallinna Tehnikaülikooli majandusteaduskonnas aastatel 1969–2017, 2021. aasta seisuga on ta TTÜ emeriitdotsent.

Ta on kirjutanud aimeraamatuid nii matemaatikast kui ka mesindusest.

Tema seni viimane ilmunud raamat on "Mängude matemaatika" (2021).
Karistusvise (jäähoki)

## Karistusvisete seeria
Rahvusvahelises konkurentsis kasutatakse sageli jäähokis karistuslööke. Treener valib oma meeskonnast kolm uisutajat, kes sooritavad ükshaaval karistuslööke vastase väravavahi vastu. Meeskonnad sooritavad lööke vaheldumisi. Iga meeskond saab ühe löögi vooru kohta. Võidab meeskond, kellel on kolme vooru järel rohkem väravaid, või meeskond, kes kogub enne seda saavutamatu eelise (nt võistkond saavutab kaheväravalise edumaa, kui on jäänud vaid üks voor). Kui pärast kolme vooru lõpptulemus on viigiline, lüüakse ükshaaval uuesti (iga võistkond sooritab ühe lisalöögi), kuni selgub võitja.

IIHF võttis karistuslöögid kasutusele 1992. aastal, kui taliolümpia- ja maailmameistrivõistluste uus *play-off*-protseduur nõudis iga mängu võitjat. Sel ajal oli viis vooru ja seda kasutati ainult väljalangemismängudeks. 2006. aastal vähendati seda kolmele ringile ja seda kasutati kõikidel mängudel, välistades IIHF-i korraldatud võistlustel tasavägiste mängude võimaluse. Endiselt kasutatakse vastavalt vajadusele *tie-breaker*-voore ning samad või uued mängijad saavad sooritada *tie-break*-lööke, mida tehakse samuti vaheldumisi. Alates 2016. aasta maikuust otsustatakse kõik IIHF-i eelringi mängud, mida lisaajal ei otsustata, kolmevoorulise jaotusega. Kõik IIHF-i tipptasemel meistrivõistluste (eriti olümpiamängude) *play-off* ja pronksmedalimängud otsustatakse aga viie vooruga.

Alates 2019. aastast kasutatakse medalimängus 20-minutilist kolm vastu kolme lisaaega ja see kehtib mõlemale soole.
Herald Towers

**Herald Towers** (endine **Hotel McAlpin**) on tänapäeval 25-korruseline üüritavate elamispindadega kõrghoone New Yorgis. See asub Herald Square'i ääres Broadway ja 34th Streeti nurgal. Samas kvartalis kõrgub Empire State Building.

## Välislingid
Anna Hubáčková

**Anna Hubáčková** (sündinud 6. septembril 1957 Hodonínis) on Tšehhi poliitik, ta on Kristlik-Demokraatliku Liidu – Tšehhoslovakkia Rahvapartei liige. Ta oli 17. detsembrist 2021 kuni 1. novembrini 2022 Tšehhi keskkonnaminister.

Ta sündis aastal 1957 Hodonínis (asub Hodoníni ringkonnas Lõuna-Morava maakonnas). Ta lõpetas aastal 1981 Brno tehnikaülikooli veemajanduse erialal. Aastal 1991 sai ta bakalaureusekraadi Brnos Masaryki ülikooli õigusteaduskonnas kohaliku halduse erialal.

17. detsembrist 2021 kuni 1. novembrini 2022 oli ta Tšehhi keskkonnaminister.
Läti 2022. aasta taliolümpiamängudel

**[[Läti]]** osales **[[2022. aasta taliolümpiamängud]]el** Pekingis 57 sportlasega, kes võistlesid 11 spordialal.

Avatseremoonial kandsid Läti lippu Lauris Dārziņš ja Elīza Tīruma.

Lätile tõi pronksmedali kelgutamisvõistkond (Elīza Tīruma, Kristers Aparjods, Mārtiņš Bots, Roberts Plūme).

## Sportlased

**** Baiba Bendika võistleb kahel alal

## Bobisõit
; Mehed
* Oskars Ķibermanis
* Matīss Miknis
* Emīls Cipulis
* Edgars Nemme
* Dāvis Spriņģis

## Iluuisutamine
; Mehed
* Deniss Vasiļjevs

## Jäähoki
;Mehed

## Kahevõistlus
; Mehed
* Markuss Vinogradovs

## Kelgutamine

; Mehed
* Andris Šics
* Juris Šics
* Mārtiņš Bots
* Roberts Plūme
* Kristers Aparjods
* Gints Bērziņš
* Artūrs Dārznieks

; Naised
* Elīza Tīruma
* Kendija Aparjode
* Elīna Ieva Vītola

## Kiiruisutamine
; Mehed
* Haralds Silovs

## Laskesuusatamine
; Naised
* Baiba Bendika

## Lühirajauisutamine
; Mehed
* Roberts Krūzbergs
* Reinis Bērziņš

## Murdmaasuusatamine

; Mehed
* Raimo Vīgants

; Naised
* Baiba Bendika
* Patrīcija Eiduka
* Samanta Krampe
* Estere Volfa
* Kitija Auziņa

## Mäesuusatamine

; Mehed
* Miks Edgars Zvejnieks

; Naised
* Liene Bondare

## Skeleton

; Mehed
* Martins Dukurs
* Tomass Dukurs

; Naised
* Endija Lāsma Tērauda

## Viited

## Välislingid
*
Baiba Bendika

**Baiba Bendika** (sündinud 27. juunil 1991 Cēsises) on Läti laskesuusataja. Ta võistleb ka murdmaasuusatamises.

2018. aasta taliolümpiamängudel Pyeongchangis saavutas ta 15 km sõidus 39. koha, jälitussõidus 33. koha ja sprindis 39. koha. 2021. aastal tuli ta Euroopa meistriks sprindis.

2024. aasta maailmameistrivõistlustel Nové Městos saavutas ta sprindis 5. koha.

## Välislingid
* 
* Baiba Bendika tulemused IBU kodulehel
* FIS: Baiba Bendika
Joosep Arimaatiast

**Joosep Arimaatiast** oli süneedrioni liige. Ta oli lugupeetav jõukas mees, kes ootas Jumalariiki ning oli Jeesuse salajane järgija, kes ei võtnud osa Jeesuse üle toimunud kohtumõistmisest.

Joosep hoolitses koos Nikodeemosega (Jh 19:39,40) ristilöödu matmise eest ning pani ta oma uude hauda.

## Piiblis
Arimaatia Joosepist räägitakse Piiblis Uue Testamendi evangeeliumites vaid Jeesuse matmise juures (Mt 27:57-60, Mk 15:42-46, Lk 23:50-53, Jh 19:38-42)

Mt 27:57-60 viitab Joosepile, kui rikkale mehele Arimaatiast, kes õhtu jõudes läks Pilaatuse juurde ja palus Jeesuse ihu. Pilaatus andis talle Jeesuse ihu, mille ta mähkis puhtasse lõuendisse ning asetas hauda, mille Joosep oli kalju sisse raiunud. Samuti veeretas ta haua ette suure kivi ja lahkus.

Mk 15:42,43 lisab, et käes oli pühade valmistuspäev, mis oli hingamispäeva eelpäev, kui Joosep tuli Jeesuse ihu Pilaatuse käest paluma.

LK 23:50-53 toob välja, et Joosep Arimaatiast oli hea ja õiglane mees Juuda rahva linnast. Olles Jeeuse ihu endale saanud mähkis ta Jeesuse kallisse lõuendisse ning pani ta kivisse raiutud hauda, kuhu ei olnud mitte kedagi varem veel asetatud.

Jh 19:38-42 toob välja, et Joosep, kartuses juutide ees, palus Pilaatuselt, et ta tohiks Jeeuse ihu ristilt maha võtta. Küll aga ei teinud ta seda üksi, vaid koos Nikodeemusega, kes tõi kaasa segatud mürri ja aaloet ligi sada naela. Nad mähkisid Jeesuse linastesse riietesse lõhnarohtudega, mis oli juutide matmisviis. Selles paigas, kus Jeesus oli risti löödud, oli aed ja selles aias oli haud, kuhu nad Jeesuse asetasid.

## Vaata ka

* Nikodeemos
Ida-Timor 2022. aasta taliolümpiamängudel

**[[Ida-Timor]]** osales **[[2022. aasta taliolümpiamängud]]el** Pekingis ühe sportlasega.

Ida-Timorit esindas Yohan Goutt Goncalves, kes võistles mäesuusatamises oma kolmandatel olümpiamängudel.

## Välislingid
*Timor-Leste to be represented at Beijing Winter Olympics
Kalle Jalkanen

**Kalle Jalkanen** (10. mai 1907 Suonenjoki – 5. september 1941 Kirjasalo) oli Soome murdmaasuusataja.

Jalkanen saavutas Saksamaal Garmisch-Partenkirchenis toimunud 1936. aasta taliolümpiamängudel rahvuskangelase tuntuse, kui tõi 10. veebruaril toimunud 4×10 km teatevõistluses oma viimase vahetusega Soome olümpiavõitjaks. Viimasesse vahetusse minnes oli Jalkanen norrakast Bjarne Iversenist maas üks minut ja 23 sekundit. Kui 10 kilomeetrist oli sõidetud pool sai Jalkanen juba Iverseni kätte. Ühel laskumisel Jalkanen sülitas ja samal ajal kukkusid ka tema kunsthambad lumme. Ta suundus neid üles võtma ja norrakas pääses uuesti juhtima. Pool kilomeetrit enne finišit sai ta Iverseni uuesti kätte ja võitis lõpuks kuue sekundiga. Jalkaneni etapiaeg (39.14) oli võistluses kõige kiirem. 12. veebruaril toimunud 18 kilomeetri individuaaldistantsil Jalkanenil nii hästi ei läinud, kui lõpetas alles 18. kohaga ja kaotas võitjale ligi viie minutiga.

1937. aasta maailmameistrivõistlustel Prantsusmaal Chamonix's sõitis 4×10 km teatevõistluses Jalkanen taas viimast vahetust, kuid seekord kaotati Norra võistkonnale ligi minutiga ja tuli leppida hõbemedaliga. 18 km individuaaldistantsil võitis Jalkanen norralase Lars Bergendahli järel hõbemedali. 50 km distantsil oli Jalkanen neljas ja kaotas pronksmedali võitnud itaallasele Vincenzo Demetzile vaid kuue sekundiga.

Kodustel 1938. aasta maailmameistrivõistlustel Lahtis võitis Jalkanen 18 km distantsil pronksmedali ja tuli 50 km distantsil maailmameistriks (võiduaeg 4:06.09), edestades hõbemedali võitnud kaasmaalast Alvar Rantalahtit enam kui nelja ja poole minutiga. Teatevõistluses Jalkanen ei osalenud, sest see toimus vaid päev pärast 50 km võistlust.

1939. aasta maailmameistrivõistlustel Poolas Zakopanes jäi Jalkanen 18 km distantsil neljandaks. Ta võttis osa 1941. aasta veebruaris Itaalias Cortina d’Ampezzos toimunud mitteametlikest maailmameistrivõistlusest, kus tema parimaks kohaks jäi 50 km distantsil saadud seitsmes koht.

Kuigi Jalkanen tuli olümpiavõitjaks ja maailmameistriks ei tulnud ta karjääri jooksul kordagi Soome meistriks.

Jalkanen hukkus 1941. aasta septembris jätkusõjas Ingerimaal, kui astus miini otsa.

Jalkanen oli abielus ja tal on kaks tütart, kellest viimane sündis pärast tema surma.

## Viited

## Välislingid
* "Voiko tarina olla edes totta? Sankarihiihtäjän oli pakko kääntyä takaisin hakemaan hampaitaan kesken olympiaviestin ankkuriosuuden". iltalehti.fi. 08.09.2021
Saudi Araabia 2022. aasta taliolümpiamängudel

**[[Saudi Araabia]]** osales **[[2022. aasta taliolümpiamängud]]el** Pekingis ühe sportlasega. See oli esimene kord, kui Saudi Araabia sportlane taliolümpiamängudel võistles.

Saudi Araabiat esindas mäesuusataja Fayik Abdi.

## Välislingid
*Skier Fayik Abdi to represent Saudi Arabia at Winter Olympics, Saudi Gazette
Sakkeus

**Sakkeus** on tegelane uues testamendis Luuka evangeeliumis. Ta on tölnerite ehk maksukogujate ülem Jeerikos. Tema loos saabub Jeesus Jeerikosse rahvahulgas ning lühikest kasvu Sakkeus ronib tema nägemiseks mooruspuu otsa. Kui Jeesus teda näeb, kutsub ta mehe alla ja teatab, et jääb tema juurde öömajale. See pahandab ümbritsevaid inimesi, sest Sakkeus on oma ameti tõttu patune. Kuid Jeesuse kutse peale lubab Sakkeus kinkida poole oma varandusest vaestele ja võetud liigkasu neljakordselt tagasi maksta. Selle peale lubab Jeesus, et Sakkeuse koda on Jumala poolt päästetud. [Lk 19:1-10]

## Nimi
Sakkeuse heebreakeelne vorm on Sakkai, mis on tõenäoliselt lühend Sakarjast, mis oli ristija Johannese isa nimi. Sakkeus (Zakchaios) tähendab heebrea keeles süüta või püha.

## Viited
Kumran

**Kumran** [kumra:n] (ka *Qumran*, heebrea keeles קומראן; araabia keeles خربة قمران *Khirbet Qumran*) on paik, kus asuvad juudi asula varemed, mis asuvad Juuda kõrbes umbes 1,5 km kaugusel Surnumerest loodes Iisraeli okupeeritud Palestiina aladel (Läänekallas), Iisraeli Kalya asula ja Kibutsi lähistel, Kumrani vadi suudmealal.

Kumranis teostati Roland Guérin de Vaux' (1903–1971) juhtimisel arheoloogilised väljakaevamised aastatel 1951–1956. 160 ruutmeetrisel alal avastati judaismi lahkusuliste esseenide keskse asula varemed sh looduslikud ning inimtekkelised koopad ja tunnelid mudakivist platool. Asula loodi Johannes Hyrkanuse (134–104 eKr) valitsemisperioodil ja vallutati roomlaste poolt Juudi sõja ajal 68 pKr. Pärast seda rajati sinna garnison, mis oli roomlaste kasutuses umbes aastani 73 pKr.

Asulas asus ühise majapidamise, ühiste söömaaegade ja usutalituste paik, kus lisaks leidus koosoleku- ja söögisaal, köök, skriptoorium, töökojad, laoruumid, veemahutid, koguduse liikmete eluruumid paiknesid lähedal asuvates koobastes.

Kumrani koobastest leiti aastatel 1946–1956 kokku 12 rullraamatut ja umbes 40 000 katkendit heebrea- ja arameakeelseid nahk- ja papüüruskäsikirju, mis pärinevad vahemikust 200 eKr – 68 pKr. Kokku 400 teksti, millest 175 on piiblitekstid: kõik vana testamendi raamatud (va Estri raamat), neist tuntuim on terviklik Jesaja rullraamat, kommentaarid Nahumi ja Habakuki raamatule ning esimese Moosese raamatu arameakeelne apokrüüfiline ümberjutustus. Lisaks piiblitekstidele leiti juudi esseenide koguduse põhikiri, psalmid, elukorralduse range eeskiri, kirjutis valguse poegade sõjast pimeduse poegade vastu. Leitud kirjandusel on suur väärtus nii vana kui ka uue testamendi raamatute ja nende kirjutamise ajastu mõistmisele.
Kumranist ja mujalt Surnumere äärest pärinevaid käsikirju uurib semiidi filoloogia haru kumranoloogia.

Iisraeli loodus- ja pargiamet võttis ala üle 1967. aastal pärast Kuuepäevase sõja lõppu, kui Iisrael okupeeris Jordani läänekalda ja hõivas Kumrani. Sellest ajast peale on Iisrael teinud piirkonda suuri investeeringuid, et kehtestada Kumrani koopad kui "ainulaadse Iisraeli juudi pärandi" paik. Iisraeli loodus- ja pargiamet on loonud Kumrani seniseid ja uusi leide käsitleva informatiivse veebisaidi.

Kumrani varemete lugu on Eestis uurinud Kristiina Vaiksalu (Tartu Ülikooli usuteaduse magister, EELK liige ning ajakirja Kirik & Teoloogia toimetuskolleegiumi liige.) Eesti keeles on Kumrani käsikirjadest ilmunud romaan "Koobas Surnumere ääres".

## Viited
Taddeus

**Taddeus** (kreeka keeles Θαδδαῖος; koptikeelne: ⲑⲁⲇⲇⲉⲟⲥ; süüria/aramea keeles ܝܗܘܕܐ ܫܠܝܚܐ) oli Uue Testamendi järgi üks Jeesuse kaheteistkümnest apostlist.  Üldiselt samastatakse teda **Juudasega** (inglise keeles Jude kreeka keeles Ἰούδας Ἰακώβου), teda tuntakse ka Jaakobuse Juuda, Juudas Taddeuse või Lebbaeuse nime all.

Katoliku kirjanik Michal Hunt oletab, et Juudas Taddaeus sai tuntuks Juudasena pärast seda, kui varased Uue Testamendi tõlkijad, kes tõlkisid Uue Testamendi kreeka keelest inglise keelde, püüdsid teda eristada Juudas Iskariotist ja lühendasid hiljem tema eesnime. Enamik Uue Testamendi versioone teistes keeltes kui inglise ja prantsuse keeles viitavad Juudasele ja Juudale sama nime all.

Armeenia Apostlik Kirik austab Taddeust koos püha Bartolomeusega oma kaitsepühakuna, ka Rooma-katoliku kirikus on ta meeleheitlike juhtumite ja kadunud juhtumite kaitsepühak.

Teda kujutatakse ikoonidel sageli leek pea ümber. See kujutab tema kohalolekut nelipühal, mil ta koos teiste apostlitega koges Püha Vaimu. Teine levinud kujutamise viis on Juudas, kes hoiab käes Jeesuse Kristuse kujutist, mida tuntakse Edessa kujutisena. Mõnel juhul on teda kujutatud hoidmas kirjarulli või raamatut (Juuda kiri).

## Uus Testament
Juudas eristub selgelt Juudas Iskariotist, teisest apostlist ja hilisemast Jeesuse reeturist. Nii Juudas kui ka Juudas on Uue Testamendi koine-kreeka keele originaaltekstis esineva nime Ὶούδας tõlked, mis omakorda on kreekakeelne variant nimest Juuda (Y'hudah), mis oli tol ajal juutide seas levinud. Enamikus muudes piiblikeeltes peale inglise ja prantsuse keele on Juudas ja Juudas nimetatud sama nime all.

Peale Juudas Iskarioti mainitakse Uues Testamendis Juudast või Juudast kuus korda, neljas erinevas kontekstis:

"Jaakobuse Juudas", üks kaheteistkümnest apostlist (Luuka 6:16 ja Apostlite teod 1:13);

"Juudas (mitte Juudas Iskariot)", ilmselt apostel (Jh 14:22);

Jeesuse vend (Mt 13:55, Mk 6:3);

Nimega Taddeus on teda mainitud kaks korda:

"Mt 10:3 Filippus ja Bartolomeus, Toomas ja tölner Matteus, Jaakobus, Alfeuse poeg, ja Taddeus,"

"Mk 3:18 ja Andrease ja Filippuse ja Bartolomeuse ja Matteuse ja Tooma ja Jaakobuse, Alfeuse poja, ja Taddeuse ja Siimon Kananaiose"

## Surm
Traditsiooni kohaselt suri püha Taddeus märtrisurma umbes 65. aastal pKr Beirutis, Rooma Süüria provintsis. Kirves, mida ta sageli piltidel käes hoiab, sümboliseerib viisi, kuidas ta tapeti.

## Viited
Kalidou Koulibaly

**Kalidou Koulibaly** (sündinud 20. juunil 1991 Saint-Dié-des-Vosges'is) on Prantsusmaal sündinud Senegali jalgpallur, kes mängib keskkaitsjana Saudi Araabia kõrgliiga klubis Al Hilal ja Senegali jalgpallikoondises.

Ta sündis Prantsusmaal Senegali päritolu vanemate perekonnas.

Hooajal 2010–11 debüteeris ta Prantsusmaa esiliigaklubis FC Metz. Aastatel 2012–2014 mängis ta Belgia kõrgliigaklubis Genk.

Aastatel 2014–2022 mängis ta Itaalia kõrgliigaklubis Napoli. Hooaegadel 2015–16, 2016–17, 2017–18 ja 2018–19 valiti Koulibaly Itaalia kõrgliiga hooaja sümboolsesse koosseisu. Hooajal 2018–19 valiti ta lisaks Itaalia kõrgliiga hooaja parimaks kaitsjaks.

2022. aasta juulis siirdus Koulibaly umbes 33 miljoni naelsterlingi eest Londoni Chelseasse, kellega sõlmis nelja-aastase lepingu.

Aastatel 2011–2012 mängis Koulibaly Prantsusmaa kuni 20-aastaste koondises, kellega osales 2011. aastal juunioride maailmameistrivõistlustel, kus saavutati neljas koht. Senegali jalgpallikoondises tegi ta debüüdi 5. septembril 2015 mängus Namiibia vastu. Ta on kuulunud Senegali koondisse 2018. aasta maailmameistrivõistlustel ning 2017., 2019. ja 2022. aasta Aafrika rahvaste karikavõistlustel. 2019. aasta Aafrika rahvaste karikavõistlustel, kus saavutati teine koht, valiti Koulibaly turniiri sümboolsesse koosseisu. 2022. aastal tuli ta Senegali koondisega Aafrika meistriks.

## Saavutused
;Genk
*Belgia karikas: 2012–13
;Napoli
*Coppa Italia: 2019–20
*Supercoppa Italiana: 2014
;Senegal
*Aafrika rahvaste karikavõistlused: Võitja: 2022; Teine koht 2019

## Viited

## Välislingid
Kognitiivne mõjutus

**Kognitiivne mõjutus** on sõjanduskontekstis sihtriigi avaliku arvamuse ja sihtrühmade mõtlemise muutmine. Selle eesmärk on mõjutada riigisisest avalikku poliitikat ning nõrgendada, õõnestada ja naeruvääristada sihtriigi asutusi. Kognitiivne mõjutus koosneb meetodite ja toimingute kogumist, mille eesmärk on suunata vastast end ise hävitama. KGB-s nimetati seda refleksiivse kontrolli meetodiks. Rünnaku alla sattunud isik teeb vabatahtlikult enesele kahjulikke otsuseid, mõistmata, et teda on selleks väljastpoolt suunatud. Ühiskondliku koosmeele järjepidev lõhestamine, valeteabe või pooltõdede süsteemne levitamine ja riigisisese vaenu õhutamine sihtrühmade meelte ja tajude mõjutamiseks moodustavad kognitiivse mõjutamise meetodid. Mõjutustegevus pole tähendus- ja komberuumi kampaaniapõhine muutmine, vaid kestab aastakümneid.

Kognitiivne mõjutus on suunatud ühiskonna killustamise ja kaitsetahte nõrgestamisele. Vahenditeks on majanduslik sõltuvus, hirmutamine, lõhestamine, ajalooliste jutustuste teisendamine jms. Näiteks Vene vägede koondus Ukraina piiride äärde alates 2021. aastast on kognitiivne mõjutus.

## Vaata ka

* infosõda
* hübriidsõda
* propaganda
* kuri konstant

## Kirjandus
Gotthardi raudteetunnel

**Gotthardi raudteetunnel** (aruandlusmärgiga **GBT**; saksa keeles *Gotthard-Basistunnel*, prantsuse keeles *Tunnel de base du Saint-Gothard*, itaalia keeles *Galleria di base del San Gottardo*, romanši keeles *Tunnel da basa dal Son Gottard*) on Alpe läbiv raudteetunnel Šveitsis. See avati 1. juunil 2016 ja alustas tööd sama aasta 11. detsembril. Pikkusega 57,09 km on see maailma pikim raudtee- ja sügavaim liiklustunnel. See asub Sankt Gotthardi kuru kulgemisjoone keskmes ja on kolmas tunnel Gotthardi tunneli ja Gotthardi maanteetunneli järel, mis ühendab Uri ja Ticino kantoneid.

Erstfeldi ja Bodio vaheline ühendus koosneb kahest üherajalisest tunnelist, mis läbivad maa all Sedrunit Graubündeni kantonis. 

## Välislingid
Pape Gueye

**Pape Alassane Gueye** (sündinud 24. jaanuaril 1999 Montreuil's) on Prantsusmaal sündinud Senegali jalgpallur, kes mängib kaitsva poolkaitsjana Hispaania kõrgliigaklubis Sevilla ja Senegali jalgpallikoondises.

Gueye alustas klubikarjääri Le Havre'is, debüteerides Prantsusmaa esiliigas 2017. aasta mais.

2020. aastal oli ta lähedal liitumisele Inglismaa klubi Watfordiga, kuid sõlmis sama aasta juulis nelja-aastase lepingu Prantsusmaa kõrgliigaklubiga Marseille Olympique. 2023. aasta jaanuaris läks ta Marseillest hooaja lõpuni laenule Sevillasse.

2017. aastal mängis Gueye Prantsusmaa kuni 18- ja kuni 19-aastaste koondistes. Senegali jalgpallikoondises debüteeris ta 14. novembril 2021 Aafrika rahvaste karikavõistluste valikmängus Kongo vastu. 2022. aastal tuli ta Senegali koondisega Aafrika meistriks. Samal aastal kuulus ta Senegali koondisse 2022. aasta maailmameistrivõistlustel.

## Viited
Kadi Metsla

* Sündinud 6. oktoobril 1989 Tartus, 2009. aastal lõpetas Jõgeva gümnaasiumi. On õppinud Tartu Ülikoolis ajalugu ja usuteadust.
* Kati osa Ilmar Raagi filmis "Klass" (2007), samuti seriaalis "Elu pärast" (2010), 2. ja 6. jagu.
Līgas dzirnavas

**Līgas dzirnavas** (vanasti ka **Līga**, tõlkes *Līga veski*) on küla (*mazciems*) Lätis Tukumsi piirkonnas Kandava vallas.

Küla asub  valla kirdeosas Līgupe jõe kaldal ja  maantee A10 ääres. Asula jääb valla keskusest Kandavast 4 ja Riiast 89 kilomeetri kaugusele.

Asula on tekkinud endise Līga karjamõisa (*Liegenhof, Ligen*) ja Līga vesiveski juurde.  Aastail 1999–2021 kuulus küla Kandava piirkonda.

Aastal 2006 oli külas 37 elanikku.

## Viited
Rūmene

**Rūmene** on küla (*mazciems*) Lätis Tukumsi piirkonnas Kandava vallas.

Küla asub  valla põhjaosas merepinnast 80 meetri kõrgusel ja jääb valla keskusest Kandavast 4 ning Riiast 96 kilomeetri kaugusele. Külla jäävad Rūmene ja Rūmenes šķūnise bussipeatused.

Asula on tekkinud endise Rūmene mõisa (*Ruhmen*) keskuse juurde. Mõisakompleksi kuuluvad häärber, tallid, meierei ja park. Aastail 1999–2021 kuulus küla Kandava piirkonda.

Külas jääb osaliselt looduskaitsealune Rūmene allee.

Aastal 2006 oli külas 75 elanikku.

## Viited
Žagariņi

**Žagariņi** (ka **Celciems**) on küla (*mazciems*) Lätis Tukumsi piirkonnas Kandava vallas.

Küla asub  valla põhjaosas.

Žagariņis asub Elki kalmistu. Elki kalmistu lehis ümbermõõduga 3,4 ha kõrgusega 25,4 meetrit on looduskaitse all.

Aastal 1999 oli külas 15 elanikku.
## Viited
Kandavas stacija

**Kandavas stacija** (vanasti ka **Bebrupe**, tõlkes *Kandava raudteejaam*) on küla (*mazciems*) Lätis Tukumsi piirkonnas Kandava vallas.

Küla asub  valla kirdeosas merepinnast 57 meetri kõrgusel Bebrupe jõe kaldal ja  maantee A10 ääres. Sinna jäävad Riia-Ventspilsi raudtee Kandava raudteejaam ja Balgales pagrieziensi ning Kandavas stacija bussipeatused. Asula jääb valla keskusest Kandavast 8 ja Riiast 92 kilomeetri kaugusele.

Asula on tekkinud Kandava raudteejaama juurde.  Aastail 1999–2021 kuulus küla Kandava piirkonda. Seal asub puidutööstuse Latlaft filiaal.

## Elanikkond


* 168 (1970)
* 285 (1979)
* 158 (1989)
* 161 (2000)

* 181 (2006)
* 219 (2011)
* 190 (2021)


## Viited
Smiltene piirkond

**Smiltene piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Ape, Rauna ja Smiltene piirkond ühendati uueks omavalitsusüksuseks.

## Haldusjaotus

## Viited

## Välislingid
*Piirkonna koduleht
Dekreediaeg

**Dekreediaeg** on Nõukogude Liidus kolme dekreediga aastail 1930–1931 kehtestatud ajaarvestus, mis oli vööndiajast üks tund edasi nihutatud kellaaeg. Ajavööndis GMT+2 nimetati dekreediaega GMT+3 Moskva ajaks. Ametlikult kaotati dekreediaeg Nõukogude Liidu lagunemisel 1991. aastal, aga piirkonniti muutus ajaarvestus Nõukogude Liidus mitmeid kordi.

Eesti annekteerimisel Nõukogude Liidu poolt rakendus dekreediaeg ka Eestis. Dekreediaja rakendamine peatati Eesti NSV Ministrite Nõukogu 20. märtsi 1989 määrusega. Aastail 1981–1988 rakendati kevadest sügiseni vööndiajast tunni võrra nihutatud dekreediajale veel täiendavalt tund aega edasi nihutatud nn suveaega.

## Vaata ka
*Ajaarvestus Eestis

## Viited
Sametpuravik

**Sametpuravik** (*Xerocomus*) on puravikuliste sugukonda kuuluv seeneperekond.

## Liike
* *Xerocomus fennicus* – soome sametpuravik
* *Xerocomus ferrugineus* – rooste-sametpuravik
* *Xerocomus subtomentosus* – rohekas sametpuravik, ka *võrk-sametpuravik* (*Xerocomus lanatus*)

## Varasemaid liike
* *Hortiboletus rubellus* – karmiin-sametpuravik
* *Imleria badia* – pruun sametpuravik
* *Xerocomellus chrysenteron* – punajalg-sametpuravik
* *Xerocomellus ripariellus* – loigu-sametpuravik

## Välislingid
*
Kanarbikulilla

**Kanarbikulilla** või **kanarbikuroosa** on punaka või tumeroosa poole kalduv violetne värvitoon, mis sarnaneb kanarbikuõite värvusega.

Värvitooni nimetust kasutatakse tekstiilide ja lõngade värvuse kirjeldamiseks.

## Pildid

Calluna vulgaris 1.jpg|Õitsev kanarbik (*Calluna vulgaris*)
Calluna vulgaris sl9.jpg|Kanarbikuõied
Calluna vulgaris - Heather - Süpürge Çalısı 1.jpg|Kanarbikuõied
HeathHabitat.jpg|Kanarbikumättad


## Variatsioonid
RAL Classic värvikaardi toon 4003 *Erikaviolett* on lillakasroosa  .

Pantone värvitoon 14-4110 *Heather* on kahvatu lillakassinine  , 14-3911 *Purple Heather* on sellest lillakam, meenutades *[[gris de lin]]*i  , toon 17-1608 *Heather Rose* on punakaslilla  .

ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb kanarbikulillat (*Purple Heather*) keskmise purpurlillana (*Moderate purple*)  , kanarbikuvärvi (*Heather*) hallika purpurlillana  , hallika punakaslillana  või hallika lillakaspunasena  .

## Viited
Sulp

**Sulp** (mõnel pool ka *mõskma* ja *ape*) on aganate või hekslitega ning jahuga segatud jook loomadele.

Sulbi valmistamisel aganad ja õle- või heinahekslid hautati või valati üle kuuma veega. Lisati jahu, toidujäätmeid, vahel ka piima ja veidi soola. Sulpi anti peamiselt vasikatele, lüpsilehmadele ja tööhärgadele. 

Sulp on ka pehme pudrutaoline muda, jää, lume vms mass.

## Vaata ka
*rokk

## Viited
Albaania 2022. aasta taliolümpiamängudel

**[[Albaania]]** osales **[[2022. aasta taliolümpiamängud]]el** Pekingis ühe sportlasega. See oli viies kord, kui Albaania taliolümpiamängudest osa võttis.

Albaaniat esindas mäesuusataja Denni Xhepa.

## Viited
Ivi Tafel

**Ivi Tafel** (neiupõlvenimi **Ivi Maasikamäe**; sündinud 6. septembril 1947) on eesti nahakunstnik, Eesti Nahakunstnike Liidu liige.

Ta on lõpetanud Eesti Riikliku Kunstiinstituudi nahakunsti eriala ja õpetanud nahkehistööd Tallinna Kanutiaia noortemajas. On osalenud käsitöölaatadel.

## Looming
Ivi Tafeli loomingut iseloomustavad erksavärvilised ja rõõmsad kompositsioonid. Sekka leidub ka talle omase huumoriga rikastatud muheda kiiksuga disaine. Ta on oma loomingus keskendunud valdavalt sellistele igapäevastele tarbeesemetele nagu prillitoosid, võtmehoidjad, eri mõõdus käekotid ja mitmesugused meened. Enamasti on tegu ainueksemplaridega, harvem satub sekka ka eritellimusel kordustöid.

## Valik näitusi
* 1987 – nahakunstinäitus (koos Ene Voore ja Tiiu Vijariga), Draakoni galerii
* 2017 – Eesti nahakunst 100 (Eesti Vabariigi 100. juubelil auks), Minigalerii

## Välislingid
* Kunstiaken
* Käsitöömess 2016
* Avatud Ateljee Võrus
* Eesti Nahakunstnike Liit
* Katariina Gild Tallinnas
* Ivi Tafel sotsiaalmeedias
Martin Ponsiluoma

**Karl Martin Ponsiluoma** (sündinud 8. septembril 1995 Östersundis) on Rootsi laskesuusataja. 

2021. aasta laskesuusatamise maailmameistrivõistlustel tuli ta 10 km sprindis maailmameistriks. 4 × 7,5 km teatesõidus sai ta Rootsi meeskonna koosseisus hõbemedali ja segateatesõidus pronksmedali.

Tema isa Jyrki Ponsiluoma on endine Rootsi murdmaasuusataja.

## Välislingid
* Martin Ponsiluoma tulemused IBU kodulehel
Ungari 2022. aasta taliolümpiamängudel

**[[Ungari]]** osales **[[2022. aasta taliolümpiamängud]]el** Pekingis 14 sportlasega, kes võistlesid 5 spordialal.

Olümpiavõitjaks tuli lühirajakiiruisutaja Liu Shaoang.

## Sportlased

## Viited

## Välislingid
*http://olimpia.hu/peking-2022-olimpiai-csapat
BMW N55

**BMW N55** on turboga kuuesilindriline reasasetusega bensiinimootor, mida hakati tootma 2009. aastal. N55 asendas BMW N54 mootori ja võeti esmakordselt kasutusele F07 5. seeria Gran Turismos.

N55 oli BMW esimene kuuesilindriline mootor, millel kasutati *twin-scroll* turbolaadurit. Samuti võitis see aastatel 2011–2013 kolm järjestikust Wardi 10 parima mootori (Ward's 10 Best Engines) auhinda.

Pärast BMW B58 mootori kasutuselevõttu 2015. aastal hakati N55-st järk-järgult loobuma.

## BMW S55
BMW S55 on N55 suure jõudlusega versioon, mida kasutavad F80 M3, F82 M4 ja F87 M2 Competition/CS.
Tanel Visnap

**Tanel Visnap** (sündinud 23. septembril 1992) on eesti kergejõustiklane, kurtide maailmameister 100 m ja 200 m jooksus (2021) ja neljakordne kurtide olümpiavõitja.

Visnap lõpetas 2012. aastal Valga Gümnaasiumi ning 2016. aastal Tartu Ülikooli filosoofiateaduskonna eesti keele alal bakalaureuse kraadiga.

## Sportlik karjäär
Visnap hakkas kergejõustikuga tegelema 2004. aastal Raimond Lutsu käe all, praegu on tema treener Tiina Torop. 

Tema isiklikud ja Eesti kurtide rekordid on: 60 m 6,79 (2023), 100 m 10,54 (2021), 200 m 21,46 (2021), kõrgushüpe 1.96 (2019), kaugushüpe 7.43 (2022).

### Kurtide maailmameistrivõistlused
2019. aastal Tallinnas toimunud kurtide kergejõustiku sisemaailmameistrivõistlustel võitis Tanel Visnap pronksmedali kaugushüppes ja seitsmevõistluses.

2021. aastal Poolas Lublinis toimunud kurtide maailmameistrivõistlustel võitis Tanel Visnap kaks kuldmedalit ja ühe pronksi. 100 m jooksu võitis ta ajaga 10,54 ning 200 m jooksu ajaga 21,46, mis on uued kurtide maailmameistrivõistluste rekordid. Lisaks võitis ta kaugushüppes pronksmedali tulemusega 7.00.

### Kurtide suveolümpiamängud
2022. aastal osales ta XXIV kurtide suveolümpiamängudel Brasiilias Caxias do Sulis, kus võitis meeste kaugushüppes kuldmedali isikliku rekordiga 7.43. Visnapi tulemus oli kurtide olümpiamängude kõigi aegade teine resultaat – temast kaugemale (7.63) on hüpanud vaid Dean Barton-Smith Uus-Meremaalt (1989. aastal Christchurchis). Lisaks võitis ta kõrgushüppes pronksmedali tulemusega 1.83.

2025. aasta kurtide suveolümpiamängudel Tokyos võitis Tanel Visnap kuldmedali 100m jooksus ajaga 10,58, mis on mängude rekordit tähistav tulemus. Varasem tipptulemus 10,61 oli ameeriklase Wendelly Gaskin Junioril nimel. Ta saavutas esikoha ka 200 m jooksus ajaga 21,54 ning kaugushüppes tulemusega 7.24.

### Kurtide Euroopa meistrivõistlused
Kurtide Euroopa meistrivõistlustel on Visnap võitnud kõrgushüppes kulla, kaugushüppes hõbeda ja 100 m jooksus pronksi (kõik 2023. aastal).

### Eesti meistrivõistlused
2023. aasta Eesti meistrivõistlustel kergejõustikus võitis Visnap kaugushüppes kuldmedali tulemusega 7.42, 100 m jooksus oli ta kolmas ajaga 10,85.

2024. aasta Eesti meistrivõistlustel kergejõustikus võitis ta uuesti kuldmedali kaugushüppes tulemusega 7.35 ja pronksmedali 100 m jooksus ajaga 10,63.

Eesti sisekergejõustikumeistrivõistlustel on Visnap võitnud kulla 2022. aastal 200 m jooksus (21,88) ning hõbeda 2023. aastal (21,92). Lisaks on tulnud 4 korral medalivõitjaks 60 m jooksus (2021–2024). 

## Tunnustus
* 2019–2024 Eesti Kurtide Spordiliidu parim meessportlane
* 2021–2022 Eesti Paraolümpiakomitee aasta parim meessportlane
* 2021–2024 Valgamaa parim meessportlane

## Viited

## Välislingid
* Tanel Visnap Worldathletics
* Tanel Visnap Eesti Spordi Biograafiline Leksikon
* Kuldne Visnap jõudis kodumaale: kunagi räägin lastelastele, et olin tegija ERR, 26. november 2025
* Ropp töö ja hullumeelne pinge ehk kuidas eestlane lõi kurtide olümpial platsi puhtaks Postimees, 26. november 2025
Christoph I (Baden)

**Christoph I** (13. november 1453 – 19. aprill 1527) oli Badeni markkrahv aastatel 1475–1515.

## Elu

Christoph oli markkrahv Karl I ja Austria Katharina vanem poeg.

Ta sai oma isa poolt Pfalzile ja selle liitlastele kaotatud territooriumid tagasi. Christoph manööverdas neid territooriume ühendatuna oma poja ja järglase Philipp I alluvusse, kuid Prantsusmaa Louis XII nurjas tema jõupingutused. 1479. aastal viidi Badeni markkrahvkonna keskus Hohenbadeni linnusest Baden-Badeni uude lossi *([[Neues Schloss (Baden-Baden)|Neues Schloss]])*, mille ta oli ehitanud. 

1489. aastal sai Christoph Švaabi Liidu liikmeks. See oli osa tema jõupingutustest rahumeelseks kooseksisteerimiseks oma naabritega (eriti Württembergi ning Weili ja Strasbourgi linnadega). Selle Edela-Saksamaa pakti kaitsel edendas Christoph oma valitsemisala sisemist arengut.

Christophi 1495. aasta viinamarjakasvatusseadus oli suur samm Badenis toodetud veini kvaliteedi parandamisel. Tema naine Ottilie oli kuulsast veinimeistrite perekonnast Kraichgaus, Katzenelnbogeni krahvidest.

Aastaks 1503 vastutas Christoph kõigi Badeni maade ühendamise eest, kui Baden-Sausenbergi liin hääbus. 1515. aastal, enne oma surma, jaotas ta markkrahvkonna oma poegade Philippi, Bernhardi ja Ernsti vahel. Kuid Philipp tema järglasena suri lastetuna ning tema osa läks tema vendadele Bernhardile ja Ernstile. Seega asutas Bernhard niinimetatud Baden-Badeni "Bernhardiini liini" ja Ernst asutas Baden-Durlachi "Ernestiini liini".

## Abielu ja lapsed

Christoph abiellus 30. jaanuaril 1469 Katzenelnbogeni krahvi Philipp I lapselapse Ottilie von Katzenelnbogeniga (u. 1451 – 15. august 1517). Nad said järgmised lapsed:

# Ottilie (6. juuni 1470 – 1490), Pforzheimi abtiss
# Jakob (6. juuni 1471 – 27. aprill 1511, Köln), Trieri peapiiskop
# Maria (2. juuli 1473 – 9. jaanuar 1519), Lichtenthali kloostri abtiss
# Bernhard III (7. aprill 1474 – 29. juuni 1536)
# Karl (21. juuni 1476 – 7. oktoober 1510), Strasbourgi ja Trieri kanoonik
# Christoph (21. juuli 1477 – 29. märts 1508), Strasbourgi ja Trieri kanoonik
# Philipp (10. detsember 1478 – 17. september 1533), Baden-Sponheimi markkrahv
# Rudolf (16. juuni 1481 – 23. september 1532), Mainzi, Kölni, Strasbourgi ja Augsburgi kanoonik
# Ernst (7. oktoober 1482 – 6. veebruar 1553), Baden-Durlachi markkrahv
# Wolfgang (10. mai 1484 – 24. juuni 1522)
# Sibylle (26. aprill 1485 – 10. juuli 1518)
# Rosine (5. märts 1487 – 29. oktoober 1554)
# Johann (dsuri 19. juunil 1490)
# Beatrix (22. jaanuar 1492 – 4. aprill 1535)
# Georg (1. juuli 1493 – 16. november 1493)
California kullapalavik

**California [[kullapalavik]]** (1848–1855) oli ulatuslik rändelaine Californiasse, mis algas pärast James W. Marshalli kullaleidu 24. jaanuaril 1848 Coloma asula ligidal Sutter's Milli saeveskis. 1855. aastaks oli piirkonda saabunud ligi 300 000 inimest nii Ameerika Ühendriikidest kui mitmetest välisriikidest.

Kullast saadud majanduslik tulu elavustas Ameerika Ühendriikide majanduselu märgatavalt ning järsu elanikkonna kasvu tõttu sai California 1850. aastal osariigi staatuse. Samas halvendas kullapalavikuga kaasnev tunduvalt California põliselanike olukorda, keda tabas täiendav rahvastiku vähenemine haigusepuhangute, näljahädade ja California genotsiidi tõttu.

## Vaata ka
* Klondike kullapalavik
* Colorado kullapalavik

## Viited
Sloveenia 2022. aasta taliolümpiamängudel

**[[Sloveenia]]** osales **[[2022. aasta taliolümpiamängud]]el** Pekingis 44 sportlasega, kes võistlesid 7 spordialal.

## Sportlased

### Kahevõistlus
* Vid Vrhovnik

### Laskesuusatamine
* Polona Klemenčič
* Živa Klemenčič
* Jakov Fak
* Miha Dovžan
* Rok Tršan
* Lovro Planko

### Lumelauasõit
* Gloria Kotnik
* Urška Pribošič
* Žan Košir
* Tim Mastnak
* Rok Marguč
* Tit Štante

### Murdmaasuusatamine
* Anamarija Lampič
* Eva Urevc
* Anja Mandeljc
* Neža Žerjav
* Anita Klemenčič
* Miha Šimenc
* Vili Črv
* Miha Ličef
* Janez Lampič
* Hana Mazi Jamnik

### Mäesuusatamine
* Meta Hrovat
* Tina Robnik
* Ana Bucik
* Andreja Slokar
* Neja Dvornik
* Ilka Štuhec
* Maruša Ferk Saioni
* Žan Kranjec
* Boštjan Kline
* Martin Čater
* Miha Hrobat
* Nejc Naraločnik

### Suusahüpped
* Nika Križnar
* Ema Klinec
* Urša Bogataj
* Špela Rogelj
* Anže Lanišek
* Lovro Kos
* Timi Zajc
* Cene Prevc
* Peter Prevc

## Viited
Baižas

**Baižas** on küla (*mazciems*) Lätis Smiltene piirkonnas Drusti vallas.

Küla asub  valla kaguosas. Aastail 1999–2021 kuulus küla Rauna piirkonda.
## Viited
Põrgu (täpsustus)

**[[Põrgu]]** on paik, kus hinged pärast surma kannatavad.

**Põrgu** võib olla veel:
* Põrgu küla, küla Tartumaal
* Põrgu (Wiiralt), Wiiralti teos
* Põrgu (Dante), Dante Alighieri teos
* Põrgu (film)
Sayaka Murata

**Sayaka Murata** (jaapani keeles 村田沙耶香 *Murata Sayaka*, sündinud 14. augustil 1979 Inzais) on jaapani (nais)kirjanik. 

Murata on lõpetanud Tamagawa ülikooli kirjanduse alal. 

Ta on pälvinud 2009. aastal Noma kirjandusauhinna uustulnuka kategoorias ja 2013. aastal Yukio Mishima auhinna. 2016. aastal pälvis ta Akutagawa auhinna romaani "Inimene helendavast klaaskastist" eest.

## Teoseid
* Junyū (授乳) Kodansha, 2005, ISBN 978-4-06-212794-3
* Gin’iro no uta (ギンイロノウタ), Shinchosha, 2009, ISBN 978-4-10-310071-3
* Mausu (マウス), Kodansha, 2008, ISBN 978-4-06-214589-3
* Hoshi ga suu mizu (星が吸う水), Kodansha, 2010, ISBN 978-4-06-216097-1
* Hakobune (ハコブネ), Shueisha, 2011, ISBN 978-4-08-771428-9
* Shiro-iro no machi no, sono hone no taion no (しろいろの街の、その骨の体温の), Asahi Shimbun, 2012, ISBN 978-4-02-251011-2
* Tadaima tobira (タダイマトビラ), Shinchosha, 2012, ISBN 978-4-10-310072-0
* Satsujin shussan (殺人出産), Kodansha, 2014, ISBN 978-4-06-219046-6
* Shōmetsu sekai (消滅世界), Kawade Shobo Shinsha, 2015, ISBN 978-4-309-02432-5
* Konbini ningen (コンビニ人間), Bungeishunju, 2016, ISBN 978-4-16-390618-8, eesti keeles "Inimene helendavast klaaskastist", tõlkinud Maret Nukke, (sarjas Punane raamat) Tänapäev, 2021, ISBN 978-9-94-985814-9 
* Chikyū seijin (地球星人), Shinchosha, 2018 ISBN 978-4-10-310073-7
Mostafa Mohamed

**Mostafa Mohamed Ahmed Abdallah** (araabia keeles مصطفى محمد أحمد عبد الله; sündinud 28. novembril 1997 Gizas) on Egiptuse jalgpallur, kes mängib ründajana Prantsusmaa kõrgliigaklubis Nantes ja Egiptuse jalgpallikoondises.

Ta alustas klubikarjääri Egiptuse klubis Zamalek. Egiptuse kõrgliigas debüteeris ta hooajal 2016–17 El Dakhleya meeskonnas.

2021. aasta veebruaris läks ta Zamalekist laenule Türgi kõrgliigaklubisse Galatasaray. Hooajal 2020–21 lõi ta Türgi kõrgliigas 16 mänguga kaheksa väravat. 2021. aasta lõpus sõlmis ta Galatasarayga püsiva lepingu. 2022. aasta juulis läks ta Galatasarayst laenule Nantes'i.

2019. aastal tuli Mohamed Egiptuse kuni 23-aastaste koondisega Aafrika omavanuste meistriks. Turniiril oli ta nelja väravaga suurim väravakütt. Egiptuse jalgpallikoondises debüteeris ta 23. märtsil 2019 Aafrika rahvaste karikavõistluste valikmängus Nigeri vastu. Koondisekarjääri esimese värava lõi ta 5. septembril 2021 MM-i valikmängus Gaboni vastu. Ta kuulus Egiptuse koondisse 2022. aasta Aafrika rahvaste karikavõistlustel, kus saavutati teine koht.

## Saavutused
;Zamalek
*Egiptuse kõrgliiga: 2020–21
*Egiptuse karikas: 2018–19
*Egiptuse superkarikas: 2019–20
*CAF-i superkarikas: 2020
;Egiptus U-23
*Aafrika U-23 rahvaste karikavõistlused: 2019
Habib Maïga

**Habib Digbo G'nampa Maïga** (sündinud 1. jaanuaril 1996 Gagnoas) on Elevandiluuranniku jalgpallur, kes mängib kaitsva poolkaitsjana Ungari kõrgliigaklubis Ferencváros ja Elevandiluuranniku jalgpallikoondises.

Ta alustas klubikarjääri Prantsusmaa klubis AS Saint-Étienne, debüteerides Prantsusmaa kõrgliigas 2017. aasta märtsis. Esimese värava lõi ta Prantsusmaa kõrgliigas sama aasta 14. oktoobril oma hilisema koduklubi FC Metzi vastu.

Hooaja 2017–18 teises pooles oli ta laenul Venemaa kõrgliiga klubis Tula Arsenal, kuid sai Venemaa kõrgliigas kirja vaid ühe kohtumise. 2018. aasta juunis siirdus ta laenule FC Metzi, mis mängis toona Prantsusmaa esiliigas. 2019. aastal kindlustati pääs Prantsusmaa kõrgliigas ning Maïga liitus Metziga püsiva lepingu alusel.

2024. aasta jaanuaris liitus ta Ferencvárosiga. Hooajal 2023/24 tuli ta Ferencvárosiga Ungari meistriks.

Elevandiluuranniku jalgpallikoondises debüteeris Maïga 6. septembril 2019 sõprusmängus Benini vastu. Ta kuulus Elevandiluuranniku koondisse 2022. aasta Aafrika rahvaste karikavõistlustel.

## Viited
Slovakkia 2022. aasta taliolümpiamängudel

**[[Slovakkia]]** osales **[[2022. aasta taliolümpiamängud]]el** Pekingis 50 sportlasega, kes võistlesid 7 spordialal.

Olümpiavõitjaks tuli Petra Vlhová naiste slaalomis.

## Sportlased

## Viited

## Välislingid
*http://www.olympic.sk/
Schilleri mälestussammas

**Schilleri mälestussammas** on Friedrich Schilleri mälestussammas Puhtus. See on Paul Horma 1957.–1958. aasta rekonstruktsioon Schillerile 1813. aastal püstitatud monumendist. Algne monument asub Läänemaa Muuseumis.

## Välislingid
* virtsu.ee: Fr. Shilleri monument
* Kultuurimälestiste register: Schilleri monument
Ameerika Ühendriikide jäähokikoondis

**Ameerika Ühendriikide meeste jäähokikoondis** esindab USA-d jäähokis rahvusvahelistel võistlustel. Rahvusvaheline Olümpiakomitee ja Ameerika Ühendriikide Olümpia- ja Paraolümpiakomitee tunnustavad USA Hockey USA organiseeritud jäähoki juhtorganina ning see on Rahvusvahelise Jäähokiföderatsiooni liige. Enne 1991. aasta juunit oli organisatsioon tuntud kui Ameerika Ühendriikide amatöörhokiliit (AHAUS). USA Hockey peakorter asub Colorado osariigis Colorado Springsis ning U18 ja U17 koondise juhtkond asub Michiganis Plymouthis. USA koondis on IIHF maailma edetabelis peale 2021. aasta MM-i 4. kohal.

USA võitis kuldmedalid 1960. ja 1980. aasta taliolümpiamängudel ning hõbemedalid 2002. ja 2010. aasta taliolümpiamängudel. USA võitis ka 1996. aasta jäähoki maailma karikavõistlused, alistades finaalis Kanada. (Esimesed jäähoki maailma karikavõistlused (WCH) või 1996. aasta jäähoki maailma karikavõistlus asendasid Kanada karikavõistlused profijäähoki ühe peamise meistrivõistlusena.) Meeskonna viimane MM-medal tuli 2021. aastal, kui saadi pronksmedal. Maailmameistrivõistlused võitsid nad 1933. 1960. ja 2025. aastal. Erinevalt teistest riikidest ei kasuta USA tavaliselt maailmameistrivõistlustel oma parimaid NHL-i mängijaid. Selle asemel annab see noorematele mängijatele võimaluse saada rahvusvahelisi kogemusi. Kokku on meeskond kogunud üksteist olümpiamedalit (neist kaks kulda), üheksateist MM-medalit (neist kaks kuldset) ning viiel korral jõudis Kanada karika/MK-i poolfinaalringi, kahel korral finaali ja võitis korra kulla. Tänapäeval pole USA kunagi MM-i kullamänguni jõudnud, sest alates 1992. aastast, mil IIHF kehtestas väljalangemismängude süsteemi, on ta poolfinaalvoorus kümme korda kaotanud. 

USA on üks edukamaid rahvuslikke jäähokikoondisi maailmas ja niinimetatud Big Sixi liige, mis on kuue tugevama meeste jäähokiriigi mitteametlik grupp koos Kanada, Tšehhi, Soomega, Venemaaga ja Rootsiga.

## Tulemused
### [[Jäähoki olümpiamängudel|Olümpiamängudel]]

### [[Jäähoki maailmameistrivõistlused|Maailmameistrivõistlustel]]

## Välislingid
* USA Hockey koduleht
* USA koondis IIAF-i kodulehel